
SIEMENS

LOGO! 12/24Rc




Praktinis darbas 

VALDIKLIŲ PROGRAMAVIMAS
SIEMENS LOGO VALDIKLIS

Darbo tikslas: Išmokti programuoti pramoninius valdiklius naudojant „Siemens LOGO!“ aplinką, taikant laiko, skaičiavimo ir loginio valdymo elementus realių technologinių procesų automatizavimui.
Uždaviniai:

· Susipažinti su „Siemens LOGO!“ programavimo aplinka
– peržiūrėti pagrindinius įrankius, įėjimų/išėjimų žymėjimą, programos sudarymo principus. 

· Išanalizuoti pagrindinius LOGO! funkcinius elementus
– suprasti laiko relių (On-delay, Off-delay), impulsinių relių, skaitiklių ir kitų blokų veikimą. 

· Sukurti logines valdymo schemas
– pritaikyti loginius elementus (IR, ARBA, NE) kartu su funkciniais blokais. 

· Suprogramuoti bent kelis automatizuotus gamybinius procesus
– realizuoti pateiktas užduotis, panaudojant vieną ar kelis funkcinius elementus. 

· Patikrinti sukurtų programų veikimą simuliacijoje
– įsitikinti, kad sistema veikia pagal užduoties sąlygas. 

Darbo eiga:
· Sudarykite programas FBD kalboje, atsižvelgdami į užduotis
1. Automatinis konvejerio paleidimas su vėlavimu

Situacija: Gamybinėje linijoje konvejeris neturi startuoti iš karto – operatorius paspaudžia START, o konvejeris pradeda judėti tik po 3 sekundžių (saugumo sumetimais).


Reikalavimai:
· START mygtukas paleidžia procesą 

· STOP mygtukas iškart stabdo 

· Konvejeris įsijungia su vėlavimu 

2. Skysčio dozavimo stotelė

Situacija: Buteliai juda konvejeriu. Aptikus butelį (jutiklis – simuliacijai panaudokime atskirą „push“ mygtuką), dozatorius įsijungia ir pila skystį 1,5 sekundės.


Reikalavimai:
· Dozavimas vyksta tik aptikus butelį 

· Po dozavimo laukia kito butelio 

 3. Ventiliatoriaus išjungimas su vėlavimu

Situacija: Gamybos patalpoje ventiliatorius turi veikti dar 10 sekundžių po to, kai išjungiamas pagrindinis įrenginys.


Reikalavimai:
· Įrenginys ON → ventiliatorius ON 

· Įrenginys OFF → ventiliatorius dar veikia 10 s 

4. Dėžių skaičiavimo sistema

Situacija: Konvejeriu važiuoja dėžės. Reikia suskaičiuoti iki 10 dėžių ir tada įjungti signalą (pvz., lemputę arba stumtuvą).


Reikalavimai:
· Jutiklis skaičiuoja dėžes 

· Pasiekus 10 → aktyvuojamas išėjimas 

· Reset mygtukas iš naujo pradeda skaičiavimą (jei padarysite automatinį reset - pliusas)
5. Kaitinimo krosnies ciklas

Situacija: Krosnis turi veikti ciklais: 10 sekundžių kaitina, tada 5 sekundes ilsisi.


Reikalavimai:
· START paleidžia ciklą 

· Procesas kartojasi be sustojimo 

· STOP sustabdo viską 

6. Automatinė plovimo sistema (sudėtingesnė)

Situacija: Detalės važiuoja per plovimo liniją:

1. 3 s purškimas vandeniu 

2. 2 s pauzė 

3. 3 s džiovinimas 

Ciklas kartojasi kiekvienai detalei.

Reikalavimai:
· START paleidžia sistemą 

· Procesas vyksta cikliškai 

· STOP nutraukia viską 

7. Konvejerio gedimo indikacija su būsenomis

Situacija: Konvejeris, paspaudus mygtuką, turi veikti nuolat. Jei per 8 sekundes jutiklis neaptinka jokios dėžės – laikoma, kad įvyko gedimas.

Reikalavimai:
· Gedimo metu įsijungia signalinė lemputė bei Message text (rodyti „OK“ / „GEDIMAS“)
· Paspaudus RESET – sistema grįžta į normalią būseną 
8. Automatinė rūšiavimo sistema su skaitikliu ir ekranu

Situacija: Gamyboje detalės skaičiuojamos ir kas 5 vienetus nukreipiamos į kitą liniją.

Reikalavimai:
· Skaičiuoti detales (pvz., jutiklis) 

· Kas 5 detalę → aktyvuoti stūmiklį (1 s) 

· Ekrane rodyti: 

· „Kiekis: X“ 
9. Dviejų režimų valdymas (AUTO / MANUAL)

Situacija: Sistema gali veikti automatiniu arba rankiniu režimu.

Reikalavimai:
· AUTO režime procesas vyksta cikliškai (pvz., 5 s ON / 5 s OFF) 

· MANUAL režime operatorius pats valdo išėjimą mygtukais 

· Ekrane rodyti: 

· „AUTO režimas“ 

· „MANUAL režimas“ 



10. Avarinis sustabdymas su prioritetu

Situacija: Sistema (sugalvojate patys) turi STOP ir EMERGENCY STOP (avarinį stabdymą).

Reikalavimai:
· EMERGENCY STOP išjungia VISKĄ nepriklausomai nuo būsenos 

· Po avarinio stabdymo reikia RESET 

· Ekrane rodyti: 

· „VEIKIA“ 

· „STOP“ 

· „AVARIJA“ 

11. Konvejerio apkrovos stebėjimas (su random generator)

Situacija: Simuliuojamas atsitiktinis apkrovos signalas (pvz., jutiklio „triukšmas“ ar netolygus srautas).

Reikalavimai:
· Jei signalas dažnai HIGH → rodyti „Didelė apkrova“ 

· Jei retai → „Normali apkrova“ 

· Jei nėra → „Stovi“ 

Naudoti elementai:
· Random generator 

· Counter 

· Message text 

2. Pilnas ciklinis procesas su būsenų indikacija (kompleksinė)

Situacija (realus procesas): Detalių terminis apdorojimas krosnyje. Gamyboje metalinės detalės dedamos į kaitinimo krosnį. Procesas vyksta taip:
1. Laukia (IDLE) – krosnis tuščia ir laukia operatoriaus komandos 

2. Dirba (RUN) – krosnis kaitina detales nustatytą laiką (pvz., 5 s – simuliacijai) 

3. Baigta (DONE) – kaitinimas baigtas, operatorius gali išimti detales 

Reikalavimai:

· Paspaudus START: 

· sistema pereina iš IDLE → RUN 

· Kaitinimas vyksta nustatytą laiką (pvz., 5 s) 

· Pasibaigus laikui: 

· sistema pereina į DONE 

· Paspaudus RESET: 

· sistema grįžta į IDLE 

· Ekrane rodyti: 

· „LAUKIA“ (IDLE) 

· „DIRBA“ (RUN) 

· „BAIGTA“ (DONE) 

